“Nukus” erkin iqtisodiy zonasi faoliyatini tashkil etish chora-tadbirlari toʻgʻrisida
(resolution, 2025-08-27)

Oʻzbekiston Respublikasi Prezidentining “Nukus” erkin iqtisodiy zonasini tashkil etish chora-tadbirlari toʻgʻrisida” 2019-yil 4-sentabrdagi PF-5809-son Farmoni ijrosini taʼminlash hamda chet el va mahalliy investitsiyalarni tashkil etilgan erkin iqtisodiy zonalarga jalb qilish, respublika sanoatini rivojlantirishga yoʻnaltirilgan yuqori texnologik va zamonaviy investitsiya loyihalarini amalga oshirishga koʻmaklashadigan zarur transport, muhandislik-kommunikatsiya va ishlab chiqarish infratuzilmasini barpo etish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Nukus” erkin iqtisodiy zonasini tashkil etish chora-tadbirlari toʻgʻrisida” 2019-yil 4-sentabrdagi PF-5809-son Farmoniga asosan “Nukus” erkin iqtisodiy zonasi tashkil etilganligi maʼlumot uchun qabul qilinsin. 2. Boshqaruv xodimlari soni 7 nafardan iborat boʻlgan “Nukus” erkin iqtisodiy zonasi direksiyasi” davlat unitar korxonasi (keyingi oʻrinlarda Direksiya deb ataladi) tashkil etilsin. 3. Quyidagilar: “Nukus” erkin iqtisodiy zonasi tarkibiga kiruvchi hududlar 1-ilovaga muvofiq; “Nukus” erkin iqtisodiy zonasi direksiyasi” davlat unitar korxonasining tuzilmasi 2-ilovaga muvofiq; “Nukus” erkin iqtisodiy zonasi direksiyasi” davlat unitar korxonasining ustavi 3-ilovaga muvofiq tasdiqlansin. 4. Qoraqalpogʻiston Respublikasi maxsus iqtisodiy zonalar va kichik sanoat zonalarining maʼmuriy kengashiga Oʻzbekiston Respublikasi Investitsiyalar va tashqi savdo vazirligi bilan kelishilgan holda, “Nukus” maxsus iqtisodiy zonasi hududida amalga oshiriladigan loyihalar sonining ortishiga qarab, Direksiya tuzilmasi va xodimlari soniga oʻzgartirish kiritish huquqi berilsin. 5. Qorqalpogʻiston Respublikasi Vazirlar Kengashi Direksiyani tekin foydalanish huquqi asosida zarur xizmat xonalari bilan taʼminlasin. 6. Oʻzbekiston Respublikasi Moliya vazirligi Vazirlar Mahkamasining zaxira jamgʻarmasidan Direksiyaga kelgusi yillarda oʻzini oʻzi moliyalashtirishga oʻtkazish sharti bilan 2019 — 2021-yillar davrida saqlash xarajatlari uchun asoslangan hisob-kitoblar boʻyicha zarur mablagʻlar ajratilishini taʼminlasin. 7. Oʻzbekiston Respublikasi Hukumatining 4-ilovaga muvofiq ayrim qarorlariga oʻzgartirishlar kiritilsin. 8. Vazirlar Mahkamasining “Vazirlar Mahkamasining “Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qarorini amalga oshirish chora-tadbirlari toʻgʻrisida” 2018-yil 16-yanvardagi 29-son qaroriga oʻzgartirish kiritish haqida” 2019-yil 30-martdagi 267-son qarori oʻz kuchini yoʻqotgan deb topilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Ganiyev, Oʻzbekiston Respublikasi investitsiyalar va tashqi savdo vaziri S.Oʻ. Umurzakov va Qoraqalpogʻiston Respublikasi Vazirlar Kengashi Raisi Q.R. Sariyev zimmasiga yuklansin. 1-boshlangʻich nuqta Nukus shahridagi Bojxona posti imoratining sharqiy tomonida, sanoat zonasi hududida joylashgan. 1-nuqtadan chegara Nukus shahrining sanoat zonasi hududi boʻylab sharqiy yoʻnalishda 122 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab sharqiy yoʻnalishda 48 metr masofada 3-nuqtagacha davom etadi. 3-nuqtadan chegara Nukus shahrining sanoat zonasi hududi boʻylab janubiy yoʻnalishda 238,5 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 148,5 metr masofada 5-nuqtagacha davom etadi. 5-nuqtadan chegara Nukus shahridagi Bojxona posti imorati hududi boʻylab shimoliy yoʻnalishda 257,3 metr masofada 1-nuqtagacha davom etadi. 1-boshlangʻich nuqta Nukus shahridagi Bojxona posti imoratining sharqiy tomonidan 255 metr masofada, sanoat zonasi hududida joylashgan. 1-nuqtadan chegara Nukus shahrining sanoat zonasi hududi boʻylab sharqiy yoʻnalishda 346,6 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab janubiy yoʻnalishda 330,6 metr masofada 3-nuqtagacha davom etadi. 3-nuqtadan chegara Nukus un ishlab chiqarish zavodi imorati boʻylab gʻarbiy yoʻnalishda 233 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab shimoliy yoʻnalishda 148 metr masofada 5-nuqtagacha davom etadi. 5-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 108,7 metr masofada 6-nuqtagacha davom etadi. 6-nuqtadan chegara Nukus shahrining sanoat zonasi hududi boʻylab shimoliy yoʻnalishda 242,4 metr masofada 1-nuqtagacha davom etadi. 1-boshlangʻich nuqta Nukus shahridagi “Nukus tekstil” MCHJ imoratining sharqiy tomonida, A-380 avtomobil yoʻli boʻyida joylashgan. 1-nuqtadan chegara Nukus shahridagi davlat oʻrmon xoʻjaligining hududi boʻylab sharqiy yoʻnalishda 229 metr masofada 2-nuqtagacha davom etadi. 2-nuqtadan chegara Nukus shahridagi davlat oʻrmon xoʻjaligining hududi boʻylab janubiy yoʻnalishda 436 metr masofada 3-nuqtagacha davom etadi. 3-nuqtadan chegara Nukus shahrining A-380 avtomobil yoʻli boʻylab gʻarbiy yoʻnalishda 229 metr masofada 4-nuqtagacha davom etadi. 4-nuqtadan chegara Nukus shahridagi “Nukus tekstil” MCHJ imoratining hududi boʻylab shimoliy yoʻnalishda 436 metr masofada 1-nuqtagacha davom etadi. 1-boshlangʻich nuqta Nukus shahrining Beruniy koʻchasi boʻylab shimoliy tomonda 35 metr masofa uzoqlikda joylashgan. 1-nuqtadan chegara Nukus shahrining “Nukus stroy stil” MCHJ hududi boʻylab sharqiy yoʻnalishda 123,2 metr masofada 2-nuqtagacha davom etadi. 2-nuqtadan chegara Nukus shahrining “Amanjol avtotex” MCHJ hududi boʻylab janubiy yoʻnalishda 120 metr masofada 3-nuqtagacha davom etadi. 3-nuqtadan chegara Nukus shahrining Beruniy koʻchasi boʻylab gʻarbiy yoʻnalishda 64 metr masofada 4-nuqtagacha davom etadi. 4-nuqtadan chegara Nukus shahrining Idora imorati hududi boʻylab shimoliy yoʻnalishda 33 metr masofada 5-nuqtagacha davom etadi. 5-nuqtadan chegara Nukus shahrining Idora imorati hududi boʻylab gʻarbiy yoʻnalishda 55,2 metr masofada 6-nuqtagacha davom etadi. 6-nuqtadan chegara Nukus shahrining “Dauit” xususiy firmasi hududi boʻylab shimoliy yoʻnalishda 87 metr masofada 1-nuqtagacha davom etadi. 1-boshlangʻich nuqta Nukus shahridagi “Nukus un zavodi” korxonasidan janubi-sharqiy tomondan 610 metr masofada, sanoat zonasi hududida joylashgan. 1-nuqtadan chegara Nukus shahrining sanoat zonasi hududi boʻylab sharqiy yoʻnalishda 589,78 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab janubi-sharqiy yoʻnalishda 792,6 metr masofada 3-nuqtagacha davom etadi. 3-nuqtadan chegara Nukus shahridagi “Nukus-polimer” korxonasi tomonga shimoliy yoʻnalishda 430,5 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab janubi-gʻarbiy yoʻnalishda 1219,2 metr masofada 5-nuqtagacha davom etadi. 5-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 435,1 metr masofada 6-nuqtagacha davom etadi. 6-nuqtadan chegara Nukus shahrining sanoat zonasi hududi boʻylab shimoliy yoʻnalishda 862,56 metr masofada 7-nuqtagacha davom etadi. 7-nuqtadan chegara Nukus shahrining sanoat zonasi hududi boʻylab sharqiy yoʻnalishda 425,42 metr masofada 8-nuqtagacha davom etadi. 8-nuqtadan chegara Nukus shahrining sanoat zonasi hududi boʻylab shimoliy yoʻnalishda 731,13 metr masofada 1-nuqtagacha davom etadi. 1-boshlangʻich nuqta Nukus shahridagi “Karakalpak dan onimleri” AJ karxonasidan janubiy tomonidan 67 metr masofada, sanoat zonasi hududida joylashgan. 1-nuqtadan chegara Nukus shahridagi “Karakalpak dan onimleri” AJ karxonasidan sharqiy yoʻnalishda 387,6 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab janubiy yoʻnalishda 515,6 metr masofada 3-nuqtagacha davom etadi. 3-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 387,6 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab shimoliy yoʻnalishda 515,6 metr masofada 1-nuqtagacha davom etadi. 1-boshlangʻich nuqta Toʻrtkoʻl tumanining “Paxtachi” ovul fuqarolar yigʻini hududidagi, “Qoʻngʻirot-Toshkent” temir yoʻl liniyasining gʻarb tomonida, “Toʻrtkoʻl” temir yoʻl vokzalining shimoliy qismidan 800 metr uzoqlikda joylashgan. 1-nuqtadan chegara “Qoʻngʻirot-Toshkent” temir yoʻl liniyasi boʻylab janubiy yoʻnalishda 428 metr masofada 2-nuqtagacha davom etadi. 2-nuqtadan chegara K2 kollektori boʻylab janubiy-gʻarbiy yoʻnalishda 143 metr masofada 3-nuqtagacha davom etadi. 3-nuqtadan chegara K3 kollektori boʻylab shimoliy yoʻnalishda 100 metr masofada 4-nuqtagacha davom etadi. 4-nuqtadan chegara K3 kollektori boʻylab shimoliy-sharqiy yoʻnalishda 358 metr masofada 1-nuqtagacha davom etadi. 1-boshlangʻich nuqta Toʻrtkoʻl tumanining “Oqqamish” OFY xududidan oʻtuvchi A-380 Oʻzbekiston milliy avtomagistral yoʻlining shimoli-gʻarbidan 206 metr masofa uzoqlikda joylashgan. 1-nuqtadan chegara 2-nuqtagacha, “Muhammad Yusuf Orifjon” MCHJ binosi boʻylab shimoliy-sharqiy yoʻnalishda 109 metr masofaga davom etadi. 2-nuqtadan chegara 3-nuqtagacha, quruq yer boʻylab janubiy-sharqiy yoʻnalishda 500 metr masofaga davom etadi. 3-nuqtadan chegara 4-nuqtagacha, quruq yer boʻylab janubiy-gʻarbiy yoʻnalishda 107 metr masofaga davom etadi. 4-nuqtadan chegara 1-nuqtagacha, quruq yer boʻylab shimoliy-gʻarbiy yoʻnalishda 499 metr masofaga davom etadi. 1-boshlangʻich nuqta Beruniy tumani, “Abay” MFY hududi A-380 avtomobil yoʻli boʻyidan janubiy tomonda 92 metr masofa uzoqlikda joylashgan. 1-nuqtadan janubi-gʻarbiy yoʻnalishda 211,7 metr masofada 2-nuqtagacha davom etadi. 2-nuqtadan A-380 avtomobil yoʻli boʻylab shimoli-gʻarbiy yoʻnalishda 1092 metr masofada 3-nuqtagacha davom etadi. 3-nuqtadan shimoli-sharqiy yoʻnalishda A-380 avtomobil yoʻli tomonga 211,7 metr masofada 4-nuqtagacha davom etadi. 4-nuqtadan A-380 avtomobil yoʻli boʻylab janubi-sharqiy yoʻnalishda 462 metr masofada 5-nuqtagacha davom etadi. 5-nuqtadan janubi-gʻarbiy yoʻnalishda 114,1 metr masofada 6-nuqtagacha davom etadi. 6-nuqtadan janubi-sharqiy yoʻnalishda A-380 avtomobil yoʻli boʻylab 84,6 metr masofada 7-nuqtagacha davom etadi. 7-nuqtadan shimoli-sharqiy yoʻnalishda A-380 avtomobil yoʻli tomonga 112,0 metr masofada 8-nuqtagacha davom etadi. 8-nuqtadan janubi-sharqiy yoʻnalishda A-380 avtomobil yoʻli boʻylab 528,0 metr masofada 1-nuqtagacha davom etadi. 1. “Nukus” erkin iqtisodiy zonasi direksiyasi” (keyingi oʻrinlarda Direksiya deb ataladi) operativ boshqaruv uchun oʻziga berilgan davlat mulki negizida davlat unitar korxonasi shaklida tashkil etilgan tijorat tashkiloti hisoblanadi va oʻziga biriktirilgan mulkka nisbatan qonun hujjatlarida belgilangan doirada oʻz faoliyati maqsadlariga, mulkdor (yoki uning topshirigʻiga binoan uning tomonidan masʼul etib tayinlangan davlat organi — muassis) topshiriqlariga muvofiq egalik qilish, undan foydalanish va tasarruf etish huquqini amalga oshiradi. 2. Direksiya oʻz faoliyatida Oʻzbekiston Respublikasi Konstitutsiyasiga va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Ustavga hamda boshqa qonun hujjatlariga amal qiladi. 3. Direksiya yuridik shaxs hisoblanadi, alohida mulkka, mustaqil balansga, banklarda hisobraqamlariga, shu jumladan valyuta hisobraqamlariga, emblemaga, shtamplar va blankalarga, Oʻzbekiston Respublikasi Davlat gerbi tasviri tushirilgan, oʻz nomi davlat tilida yozilgan muhrga va boshqa rekvizitlarga ega boʻladi. 4. Direksiyaning rasmiy nomi: a) davlat tilida: toʻliq nomi — “Nukus” erkin iqtisodiy zonasi direktsiyasi” davlat unitar korxonasi; qisqartirilgan nomi — “Nukus” EIZ direktsiyasi” DUK; b) rus tilida: toʻliq nomi — Gosudarstvennoye unitarnoye predpriyatiye “Direksiya svobodnoy ekonomicheskoy zoni “Nukus”; qisqartirilgan nomi — GUP “Direksiya SEZ “Nukus”; v) ingliz tilida: toʻliq nomi — “Directorate of free economic zone “Nukus” State Unitary Company; qisqartirilgan nomi — “Directorate of FEZ “Nukus” SUC. 5. Direksiyaning joylashgan joyi (pochta manzili): Qoraqalpogʻiston Respublikasi, Nukus shahri, A. Dosnazarov koʻchasi, 97-uy. 6. Oʻzbekiston Respublikasi Vazirlar Mahkamasi Direksiyaning muassisi (keyingi oʻrinlarda Muassis deb ataladi) hisoblanadi. 7. Direksiya oʻz nomidan qonun hujjatlarida belgilangan tartibda mulkiy va shaxsiy nomulkiy huquqlarni olishi va amalga oshirishi, majburiyatlar olishi, sudda daʼvogar va javobgar boʻlishi, nizolarni hal etishda boshqa organlarda vakillik qilishi mumkin. 8. Direksiya Muassisning roziligiga koʻra tijorat tashkilotlarining, shuningdek, qonun hujjatlariga muvofiq yuridik shaxslarning qatnashishiga yoʻl qoʻyiladigan notijorat tashkilotlarida ishtirokchi (aksiyador, aʼzo) boʻlishi mumkin. 9. Direksiya boshqa davlat korxonasining muassisi boʻlishi mumkin emas. 10. Direksiya faoliyatining asosiy maqsadi “Nukus” erkin iqtisodiy zonasini (keyingi oʻrinlarda — “Nukus” EIZ) va “Qoraqalpoq-agro” erkin iqtisodiy zonasi (keyingi oʻrinlarda — “Qoraqalpoq-agro” EIZ) rivojlantirish davlat dasturlarining toʻliq va oʻz vaqtida bajarilishini taʼminlash, shuningdek, “Nukus” va “Qoraqalpoq-agro” EIZlar hududida alohida huquqiy rejimga rioya etilishini taʼminlash yoʻli bilan operativ boshqarish, “Nukus” va “Qoraqalpoq-agro” EIZlar qatnashchilariga xizmatlar koʻrsatishdan hamda ushbu Ustavda nazarda tutilgan boshqa ishlarni (xizmatlarni) bajarishdan (koʻrsatishdan) foyda olish hisoblanadi. 11. Quyidagilar Direksiya faoliyatining asosiy yoʻnalishlari hisoblanadi: Qoraqalpogʻiston Respublikasi maxsus iqtisodiy zonalar va kichik sanoat zonalari maʼmuriy kengashining (keyingi oʻrinlarda Maʼmuriy kengash deb ataladi) qabul qilingan qarorlariga muvofiq “Nukus” EIZ va “Qoraqalpoq-agro” EIZ qatnashchilarini roʻyxatdan oʻtkazish, shuningdek, ularning reyestrini yuritish; Maʼmuriy kengash qarorlariga muvofiq investorlar bilan “Nukus” EIZ va “Qoraqalpoq-agro” EIZ hududida investitsiya kiritish toʻgʻrisida bitimlar, davlat mulkini “nol” xarid qiymati boʻyicha sotish toʻgʻrisida “Nukus” EIZ qatnashchilari bilan shartnomalar tuzish; “Nukus” EIZ va “Qoraqalpoq-agro” EIZ hududida investitsiya loyihalarini amalga oshirish uchun xorijiy va mahalliy investorlarni topish va jalb etish; “Nukus” EIZ va “Qoraqalpoq-agro” EIZning ishlab chiqilgan bosh rejasi va Maʼmuriy kengash qarori bilan maʼqullangan investitsiya loyihalarini joylashtirish; “Yagona darcha” tamoyili asosida muhandislik-kommunikatsiya infratuzilmasi tarmoqlariga ulanish uchun zarur boʻlgan barcha ruxsatnomalarni berishni tashkil etish; belgilangan tartibda tanlangan investorlarning oʻz zimmasiga olgan majburiyatlarning zarur tarzda bajarishini tizimli nazorat qilish, keyinchalik natijalarni Maʼmuriy kengashga taqdim etish; “Nukus” EIZ va “Qoraqalpoq-agro” EIZ hududida joylashgan davlat mulki boʻlgan koʻchmas mulk obyektlarini oʻziga berilgan vakolatlar doirasida boshqarish; “Nukus” EIZ va “Qoraqalpoq-agro” EIZ hududidagi loyihalarni oʻz vaqtida ishga tushirish va tashkilotlarning doimiy faoliyat yuritishini taʼminlash bilan bogʻliq masalalarni hal etishda “Nukus” EIZ va “Qoraqalpoq-agro” EIZ qatnashchilariga koʻmaklashish; “Nukus” EIZ va “Qoraqalpoq-agro” EIZni rivojlantirish dasturining amalga oshirilishini taʼminlash; ekologik holatning yaxshilanishi yuzasidan nazoratni taʼminlash, shuningdek, “Nukus” EIZ va “Qoraqalpoq-agro” EIZ hududida joylashgan tarixiy-madaniy boyliklar asrab-avaylanishi uchun javob berish; “Nukus” EIZ va “Qoraqalpoq-agro” EIZ faoliyatini boshqarish boʻyicha boshqa funksiyalarni amalga oshirish. Direksiya qonun hujjatlarida ushbu Ustavda nazarda tutilgan tegishli faoliyat turining litsenziyalanishi zarurligi belgilangan taqdirda, Direksiya faoliyatning ushbu turini litsenziya olmasdan, tegishli litsenziyalovchi organ bilan tuzilgan litsenziya bitimi asosida amalga oshirishga haqlidir. 12. Direksiya qonun hujjatlarida faoliyatning taqiqlanmagan boshqa turlarini ham amalga oshirishi mumkin. 13. Direksiya Muassisga va Maʼmuriy kengashga hisobot beradi. 14. Muassis quyidagi huquqlarga ega: Direksiya faoliyatining maqsadi va yoʻnalishlarini belgilash; Direksiya Ustaviga oʻzgartirish va qoʻshimchalar kiritish; Direksiyaning ortiqcha, foydalanilmayotgan yoxud belgilangan maqsadda foydalanilmayotgan mulkini olib qoʻyish va tasarruf etish; Direksiyaga berilgan mulkdan foydalanishdan olingan sof foydaning bir qismini yoki hammasini olish; Direksiya mulki boʻyicha amalga oshirilgan bitimlarni haqiqiy emas deb hisoblash va Direksiyaga yetkazilgan zararlarni qoplash toʻgʻrisida sudga daʼvo arizasi bilan murojaat qilish; Direksiyani qayta tashkil etish yoki tugatish toʻgʻrisida qaror qabul qilish, tugatish komissiyasini tayinlash va oraliq, tugatish balansini tasdiqlash; mehnatga oid qonun hujjatlarida belgilangan tartibda Direksiya rahbari bilan mehnat shartnomasini muddatidan oldin toʻxtatish; mehnatga oid qonun hujjatlarida belgilangan tartibda Direksiya rahbari bilan mehnat shartnomasini muddatidan oldin bekor qilish. 15. Vazirlar Mahkamasi Direksiya faoliyatiga rahbarlik qiladi va nazoratni amalga oshiradi. Maʼmuriy kengash “Nukus” EIZ va “Qoraqalpoq-agro” EIZ mustaqil budjetining va “Nukus” EIZ va “Qoraqalpoq-agro” EIZni rivojlantirish jamgʻarmasi mablagʻlaridan maqsadli foydalanilishini nazorat qiladi. 16. Quyidagilar Vazirlar Mahkamasi vakolatlariga kiradi: Direksiyaning “Nukus” EIZ va “Qoraqalpoq-agro” EIZni rivojlantirish boʻyicha faoliyati strategik vazifalari va yoʻnalishlarini belgilash; har chorakda Direksiya faoliyati haqidagi hisobotni eshitish. 17. Maʼmuriy kengash oʻziga yuklangan vazifalarni bajarish uchun Direksiya faoliyatiga taalluqli hujjatlarni talab qilib olish huquqiga ega. Maʼmuriy kengash olingan hujjatlardan faqat xizmat maqsadlarida foydalanadi. 18. Direksiyaning joriy faoliyatiga rahbarlikni Oʻzbekiston Respublikasi Vazirlar Mahkamasi bilan kelishilgan holda Maʼmuriy kengash tomonidan lavozimga tayinlanadigan va lavozimdan ozod etiladigan Direktor rahbarlik qiladi. 19. Direktor ijro etuvchi organ hisoblanadi. 20. Direktor: qonun hujjatlari talablarini bajarishga, Direksiya xodimlarining mehnat sharoitlarini muhofaza qilish va yaxshilash, atrof-muhitni muhofaza qilish va tabiiy resurslardan oqilona foydalanish sohasidagi norma va qoidalarga rioya qilinishini taʼminlash tadbirlarini ishlab chiqadi va joriy etadi; “Nukus” EIZ va “Qoraqalpoq-agro” EIZni rivojlantirish dasturlarining amalga oshirilishini tashkil qiladi; Direksiyaning asosiy faoliyatini takomillashtirishga, boshqarishning eng zamonaviy usullarini joriy etishga doir chora-tadbirlarni amalga oshiradi; Direksiya nomidan ishonchnomasiz harakat qiladi, barcha tashkilotlarda, shu jumladan xorijiy tashkilotlarda uning manfaatlarini ifoda etadi; xodimlarni ishga qabul qiladi, ular bilan mehnat shartnomalarini (kontraktlarni) tuzadi, oʻzgartiradi va ularning amal qilishini toʻxtatadi; qonun hujjatlarida belgilangan tartibda ishonchnomalar beradi; kadrlarni tayyorlash va oʻqitish, ularning malakasini oshirish chora-tadbirlarini amalga oshiradi; Direksiyaning barcha xodimlari uchun majburiy boʻlgan buyruqlar chiqaradi va koʻrsatmalar beradi; Direksiyaning ichki ish tartibini va xoʻjalik faoliyatini tartibga soluvchi hujjatlarni tasdiqlaydi; Direksiya tomonidan qonun hujjatlariga rioya qilinishini tashkil etish va nazorat qilishni taʼminlaydi; Direksiyaga yuklangan maqsadlar va vazifalarni bajarish uchun zarur boʻlgan boshqa funksiyalarni amalga oshiradi. 21. Direktor Muassis va Investitsiyalar va tashqi savdo vazirligiga Direksiya faoliyati toʻgʻrisida belgilangan tartibda hisobot beradi. 22. Direktor oʻz huquqlarini amalga oshirishda va vazifalarni bajarishda Direksiya manfaatlarini koʻzlagan holda harakat qilishi lozim hamda budjetga va budjetdan tashqari jamgʻarmalarga toʻlovlar, ish haqining oʻz vaqtida toʻlanishi, mehnatga oid huquqiy munosabatlardan kelib chiquvchi barcha talablarning va ularga tenglashtirilgan toʻlovlarning qondirilishi, ishlab chiqarish faoliyati bilan bevosita bogʻliq ehtiyojlarga mablagʻlar oʻtkazilmaganligi, Direksiyaning xatti-harakatlari (harakatsizligi) bilan, jumladan, Direksiyaga berilgan davlat mol-mulki yoʻqolgan taqdirda, yetkazilgan zarar yuzasidan qonun hujjatlarida belgilangan tartibda javob beradi. 23. “Nukus” EIZ va “Qoraqalpoq-agro” EIZning Oʻzbekiston Respublikasi Moliya vazirligi bilan kelishgan holda, Maʼmuriy kengash tomonidan tasdiqlanadigan mustaqil budjeti mablagʻlarining tasarruf etuvchisi hisoblanadi hamda “Nukus” EIZ va “Qoraqalpoq-agro” EIZning mustaqil budjeti ijrosi toʻgʻrisidagi hisobotni belgilangan tartibda taqdim etadi. 24. Direktor oʻz zimmasiga yuklangan vazifalarning bajarilishi, shuningdek, Direksiyaga berilgan davlat mulkining saqlanishi va undan maqsadli foydalanilishi yuzasidan qonun hujjatlarida belgilangan tartibda javob beradi. 25. Direksiyaning ustav fondi “Nukus” EIZ va “Qoraqalpoq-agro” EIZ faoliyatini operativ boshqarishni amalga oshirish uchun Muassis tomonidan oʻziga berilgan mablagʻlar, mol-mulk va boshqa aktivlar yigʻindisidan iborat boʻladi. 26. Direksiya ustav fondining miqdori 1 mlrd soʻmni tashkil qiladi. 27. Direksiyaning ustav fondi qonun hujjatlarida belgilangan tartibda Muassis qaroriga binoan koʻpaytiriladi yoki kamaytiriladi. 28. Muassis tomonidan Direksiyaga operativ boshqaruv huquqi bilan berilgan asosiy fondlar va aylanma mablagʻlar Direksiya mol-mulkini tashkil qiladi. 29. Direksiyaning asosiy fondlari va aylanma mablagʻlari boʻlinmaydi va ulushlar (hissalar, paylar) boʻyicha taqsimlanishi mumkin emas. 30. Maʼmuriy kengash Direksiyaga berilgan davlat mulkidan belgilangan maqsadda foydalanilishini va uning saqlanishini, shuningdek, oʻzgaga berilishini Muassis nomidan nazorat qiladi. 31. Direktor Muassis bilan kelishgan holda, Direksiya mulkini quyidagicha tasarruf etishi mumkin: asosiy vositalarni sotish, ularni ijaraga yoki garovga berish; mol-mulkni boshqa xoʻjalik jamiyatining ustav fondiga ulush sifatida kiritish; boshqa xoʻjalik jamiyatlarining aksiyalarini (ulushlarini) sotib olish va sotish; mol-mulkni qonun hujjatlarida belgilangan tartibda boshqacha tarzda tasarruf etish. 32. Quyidagilar Direksiya faoliyatini moliyalashtirish manbalari hisoblanadi: davlat mulki boʻlgan va “Nukus” EIZ va “Qoraqalpoq-agro” EIZ hududida joylashgan binolar va inshootlarni ijaraga berishdan olingan daromadlarning bir qismi; xizmatlar koʻrsatishdan olingan daromadlar; “Nukus” EIZ va “Qoraqalpoq-agro” EIZ qatnashchilarining ajratmalari va “Nukus” EIZ va “Qoraqalpoq-agro” EIZ qatnashchilari sifatida roʻyxatdan oʻtish uchun toʻlovlar; Oʻzbekiston Respublikasining rivojlanish davlat dasturlaridagi mablagʻlar; qonun hujjatlarida taqiqlanmagan boshqa mablagʻlar. 33. Direksiya oʻz tasarrufida qoladigan sof foyda hisobiga zaxira fondini, shuningdek, boshqa fondlarni tashkil etishi mumkin, ularning miqdori va shakllantirish tartibi Muassis tomonidan tasdiqlanadi. 34. Oʻzbekiston Respublikasi Davlat budjeti mablagʻlari va muassisga ajratmalar belgilangan tartibda toʻlangandan soʻng qoladigan Direksiyaning sof foydasi Direksiya tasarrufida qoladi va undan Muassis qaroriga binoan foydalaniladi. 35. Muassis oʻz qarori bilan boshqa yuridik va jismoniy shaxslarga xayriya maqsadlari uchun yoʻnaltiriladigan mablagʻlarning cheklangan summasini ularni tasarruf etish huquqini Direktorga bergan holda belgilaydi. 36. Direksiyaning xoʻjalik faoliyati natijasida koʻrilgan zararlar ushbu maqsadlar uchun tashkil etilgan zaxira fondi mablagʻlari hisobidan qoplanishi mumkin. 37. Direksiya hisobot davri tugagach, vakolatli organlarga moliya hisobotini va roʻyxati qonun hujjatlarida belgilanadigan boshqa hujjatlarni taqdim etadi hamda hujjatlarning saqlanishi va davlat tomonidan saqlashga berilishi yuzasidan belgilangan tartibda javob beradi. 38. Direksiyaning xoʻjalik subyekti sifatidagi faoliyati Maʼmuriy kengash tomonidan, qonun hujjatlarida belgilangan tartibda nazorat qilinadi. 39. Direktor har chorakda Direksiya faoliyatining natijalari va tasdiqlangan rivojlantirish dasturlarining amalga oshirilishi toʻgʻrisida Vazirlar Mahkamasiga hisobot beradi. 40. Direksiya oʻz majburiyatlari boʻyicha oʻziga tegishli mulk bilan javob beradi. Muassis Direksiyaning mulki yetarli boʻlmagan taqdirda, uning majburiyatlari boʻyicha subsidiar javobgarlikni amalga oshiradi. 41. Direksiya Muassis majburiyatlari boʻyicha javob bermaydi. 42. Direksiya Muassisning qaroriga koʻra, qonun hujjatlarida nazarda tutilgan tartibda yoki sud qaroriga binoan tugatilishi yoxud qayta tashkil etilishi mumkin. 43. Direksiyani tugatish Direksiya faoliyatining huquq va majburiyatlari huquqiy vorislik tartibida boshqa shaxslarga oʻtmagan holda toʻxtatilishiga sabab boʻladi. Direksiya qayta tashkil etilgan taqdirda, uning huquq va majburiyatlari huquqiy vorisga oʻtadi. 1. Vazirlar Mahkamasining “Nukus-farm” erkin iqtisodiy zonasi direksiyasi”, “Zomin-farm” erkin iqtisodiy zonasi direksiyasi”, “Kosonsoy-farm” erkin iqtisodiy zonasi direksiyasi”, “Sirdaryo” erkin iqtisodiy zonasi direksiyasi”, “Boysun-farm” erkin iqtisodiy zonasi direksiyasi”, “Boʻstonliq-farm” erkin iqtisodiy zonasi direksiyasi”, “Parkent-farm” erkin iqtisodiy zonasi direksiyasi” davlat unitar korxonalarining ustavlarini tasdiqlash toʻgʻrisida” 2017-yil 25-iyuldagi 542-son qarorida: a) nomidan “Nukus-farm” erkin iqtisodiy zonasi direksiyasi” soʻzlari chiqarib tashlansin; b) 1-bandda: birinchi xatboshidan “Nukus-farm” erkin iqtisodiy zonasi direksiyasi” soʻzlari chiqarib tashlansin; ikkinchi xatboshidan “Nukus-farm” soʻzlari chiqarib tashlansin; v) 2-banddan “Nukus-farm” erkin iqtisodiy zonasi direksiyasi” soʻzlari chiqarib tashlansin; g) 3-banddan “Qoraqalpogʻiston Respublikasi Vazirlar Kengashi” soʻzlari chiqarib tashlansin; d) 5-banddan “Nukus-farm” EIZ” soʻzlari chiqarib tashlansin; e) 1-ilova nomidan “Nukus-farm” soʻzlari chiqarib tashlansin; j) 2-ilova oʻz kuchini yoʻqotgan deb hisolansin. 2. Vazirlar Mahkamasining “Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qarorini amalga oshirish chora-tadbirlari toʻgʻrisida” 2018-yil 16-yanvardagi 29-son qarorida: a) 2-banddan “Qoraqalpogʻiston Respublikasi Vazirlar Kengashi” va “Nukus-farm” soʻzlari chiqarib tashlansin; b) 4-ilovada: nomidan “Nukus-farm” soʻzlari chiqarib tashlansin; 1-band oʻz kuchini yoʻqotgan deb hisoblansin.